b'\n_START_ARTICLE_\nPrepovedani pas\n_START_PARAGRAPH_\nPrepovedani pas je energijski pas v obmo\xc4\x8dju od vrha valen\xc4\x8dnega pasu do za\xc4\x8detka prevodnega pasu. To je pas v katerem ni energetskih stanj elektronov in nobenega elektrona. Prepovedani pas se nahaja v izolatorjih in polprevodnikih. Prevodniki nimajo prepovedanega pasu, ker se valen\xc4\x8dni in prevodni pas delno prekrivata. Velikost prepovedanega pasu obi\xc4\x8dajno navajamo v elektronvoltih (oznaka eV). To je energija, ki jo potrebuje elektron, da se osvobodi in postane prosto se gibajo\xc4\x8d nosilec naboja v kristalni mre\xc5\xbei.\n_START_SECTION_\nPrepovedani pas v polprevodnikih\n_START_PARAGRAPH_\nV polprevodnikih in izolatorjih so elektroni samo v nekaterih pasovih. Iz teh pasov lahko presko\xc4\x8dijo v drugi pas. Za preskok iz enega v drugi pas (npr. izvalen\xc4\x8dnega pasu v prevodni pas) potrebujejo energijo. Energijo lahko dobijo z absorpcijo fonona ali fotona. Med valen\xc4\x8dnim in prevodnim pasom je prepovedani pas ali energijska vrzel v kateri se ne more biti nobenega elektrona._NEWLINE_Na\xc4\x8din lo\xc4\x8devanja med polprevodniki in izolatorji je stvar dogovora. Polprevodniki so snovi, ki imajo zelo ozek prepovedani pas.\n_START_SECTION_\nNeposredni prehod\n_START_PARAGRAPH_\nKadar je v diagramu  E (\\vec{k}) \\, najmanj\xc5\xa1a vrednost prevodnega pasu neposredno nad najve\xc4\x8djo vrednostjo valen\xc4\x8dnega pasu pravimo, da je prehod iz valen\xc4\x8dnega v prevodni pas neposreden. Za prehod ni potrebna sprememba gibalne koli\xc4\x8dine in zaradi tega ni potreben \xc5\xa1e tretji delec, tako kot pri posrednem prehodu. Primer: svetle\xc4\x8da dioda.\n_START_SECTION_\nPosredni prehod\n_START_PARAGRAPH_\nPri posrednem prehodu v diagramu  E (\\vec{k}) \\, najmanj\xc5\xa1a vrednost prevodnega pasu ni neposredno nad najve\xc4\x8djo vrednostjo valen\xc4\x8dnega pasu, ampak je premaknjena. V tem primeru pravimo, da je prehod iz valen\xc4\x8dnega v prevodni pas posreden. Za tak\xc5\xa1en prehod je potreben dodatni kvaziimpuls. Pri prehodu elektrona razen fotona sodeluje \xc5\xa1e fonon, ki nastane ali pa se uni\xc4\x8di. Primer: silicij.\n_START_SECTION_\nTemperaturna odvisnost \xc5\xa1irine prepovedanega pasu\n_START_PARAGRAPH_\nZ rasto\xc4\x8do temperaturo se manj\xc5\xa1a \xc5\xa1irina prepovedanega pasu. Najve\xc4\x8dja je pri absolutni ni\xc4\x8dli, potem se naprej manj\xc5\xa1akvadratno, nato linearno.'